Paprastoji vinkšna

: natūralus paplitimas
:**&#10006;** izoliuotos natūralios populiacijos
:&#9650; introdukuotos ir naturalizuotos populiacijos (Sinatropai)

**Paprastoji vinkšna** (*Ulmus laevis*) – guobinių (*Ulmaceae*) šeimos, guobų (*Ulmus*) genties medžių rūšis.

## Paplitimas
Savaime paplitusi Europoje nuo Prancūzijos iki Uralo kalnų, šiaurės rytuose iki pietų Suomijos, pietryčiuose iki Krymo pusiasalio bei pietryčių Balkanų (Bulgarijos). Taip pat izoliuotas jų arealas yra Kaukaze bei negausiai aptinkama Iberijos pusiasalyje.

### Paplitimas ir augavietės Lietuvoje
Apyretė vietinių Lietuvos medžių rūšis. Auga upių šlaituose, pavienių medžių pasitaiko lapuočių miškuose derlingame drėgname dirvožemyje.

#### Saugomos vinkšnos ([[GPO]])

* Dusetų vinkšna
* Jocių vinkšna
* Mataučiznos vinkšna
* Nykio vinkšna
* Platelių vinkšna
* Saločių parko vinkšna
* Šiliškių daugiakamienė vinkšna
* Špokų vinkšna
* Svirnupio vinkšna
* Trakių vinkšna
* Užpelkių vinkšna
* Žeimių vinkšna
* Žvėrių vinkšna


## Matmenys
Iki 40–50 metų amžiaus medžiai auga labai greitai, vėliau jų augimo tempai sulėtėja. Medis užauga iki 35 m aukščio su iki 2 m skersmens kamienu.

Aukščiausia žinoma vinkšna auga Olandijos Houtemo mieste, jos aukštis 32,2 m pasak 2011 metais Leo Goudzwaard atliktų matavimų.

Didžiausią kamieno skersmenį turi Vokietijos Brandenburgo žemėje, Giulico-Reco (*Gülitz-Reetz*) mieste augantis medis, jo kamieno skersmuo krūtinės aukštyje 3,1 m. Lenkijos Komoruvo (*Komorów*) kaimelyje (Švidnicos apygarda) auganti paprastoji vinkšna turi 2,96 m skersmens kamieną.

## Amžius
Gyvena iki 300–500 metų.

## Požymiai
Laja tanki, plačiai elipsiška. Kamieno žievė suaižėjusi. Stambiosios šakos auga į viršų, plonosios svyra žemyn. Ūgliai šviesiai rudi, plaukuoti. Lapai pailgi, atvirkščiai kiaušiniški arba elipsiški, nesimetrišku pagrindu, nusmailėjusia viršūne, dvigubai pjūkliškais kraštais, šiurkštūs, tamsiai žaliai plika viršutine ir šviesesne, plaukuota, ryškiai gyslota apatine puse. Žiedai rausvi, smulkūs, dvilyčiai ant trumpo kotelio. Apyžiedis netaisyklingos varpelio formos. Kuokeliai 6-8. Piestelė viena. žiedai apdulkinami vėjo. Vaisius – pailgai rutuliški, įkirpta viršūne, blakstienotais kraštais, gelsvai rudi, ilgakočiai sparnavaisiai.

Žydi balandžio mėn., prieš skleidžiantis lapams.

## Panaudojimas
Mediena prastos kokybės, nors tinka stalių gaminiams, apdailai, papuošalams. Nuo seno sodinama miestams ir kaimams apželdinti.

## Pavadinimas
Mokslinio, lotynų kalba šios medžių rūšies pavadinimo autorius Peter Simon Pallas, gyvenęs 1741–1811 metais.

## Galerija

Vaizdas:Nykio vinkšna.JPG|„Nykio vinkšna“ auganti Kėdainių rajono savivaldybėje
Vaizdas:Wych_elm_flower.jpg|Paprastosios vinkšnos žiedai
Vaizdas:Elm_Foliage.jpg|Paprastosios vinkšnos šakelė su lapais ir sėklomis
Vaizdas:Ulmus_laevis_%28Flatter-Ulme%29_IMG_2383.jpg|Sėklos
Vaizdas:Ulmus laevis MHNT.BOT.2010.12.4.jpg|Vaisiai ir sėklos
Vaizdas:Ulmus_laevis_leaf%2C_Nov..jpg|Paprastosios vinkšnos lapas rudenyje
Vaizdas:UlmusBrettwurzel.jpg|Paprastosios vinkšnos viena iš nedaugelio Europos žemyne augančių medžių rūšių, galinčios kartais suformuoti atramines lentines šaknis


## Literatūra
* *Pavasarį žydintys augalai*, Živilė Lazdauskaitė, Vilnius, Mokslas, 1985, 152 psl.

## Šaltiniai

## Nuorodos
* Platelių vinkšna 
* Paprastosios vinkšnos mokslinis lotynų kalba pavadinimas ir sinonimai per (theplantlist.org) , (ipni.org), (tropicos.org) svetaines *[[Anglų kalba|Anglų k.]]*
* The thickest, tallest, and oldest European white elm trees/Ulmus laevis (monumentaltrees.com) *Anglų k.*